Շնորհանդեսը բացեց Վրաստանի հայ գրողների «Վերնատուն» միության նախագահ Ժորա Սնխչյանը:Անդրադարձ կատարելով միության ստեղծման ծանր տարիներին և ժամանակի խնդիրներին, նա հիշեց կազմակերպության ակունքների մոտ կանգնած և այժմ կյանքից հեռացած գրչակից ընկերներին, արժևորեց գաղափարակից գրողների մոտեցումը վիրահայոց ստեղծագործական միտքը զարգացնելու, ստեղծագործողներին համախմբելու և նրանց գործունեությունը համակարգելու, կազմակերպությունը նորանոր անդամներով համալրելու, գրականության թարգմանչական թևը զարգացնելու գործին: